**Līgums par nekustamo īpašumu apdrošināšanu**

**Nr. \_\_\_\_\_\_\_\_\_\_**

*PROJEKTS*

Siguldā, 2019.gada \_\_\_.\_\_\_\_

**Siguldas novada pašvaldība**, reģistrācijas Nr.90000048152, adrese Pils ielā 16, Sigulda, Siguldas novads, tās izpilddirektores Jeļenas Zarandijas personā, kura rīkojas pamatojoties uz Siguldas novada pašvaldības domes 2017.gada 10.augusta saistošajiem noteikumiem Nr.20 „Siguldas novada pašvaldības nolikums” (prot.Nr.14., §1), turpmāk tekstā – Apdrošinājuma ņēmējs un

**\_\_\_\_\_\_\_\_\_\_\_\_\_\_\_\_\_\_\_\_,** reģistrācijas Nr. \_\_\_\_\_\_\_\_\_\_\_\_\_\_, adrese\_\_\_\_\_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas pamatojoties uz \_\_\_\_\_\_\_\_\_\_\_\_\_\_\_\_\_\_\_pamata, turpmāk tekstā – Apdrošinātājs, un

kopā saukti Puses, bet katra atsevišķi Puse, pamatojoties uz iepirkuma “Siguldas novada pašvaldības transportlīdzekļu, nekustamo īpašumu, civiltiesiskās atbildības, darbinieku nelaimes gadījumu un spectehnikas apdrošināšana” (identifikācijas Nr. SNP 2018/56), turpmāk tekstā – Iepirkums, rezultātiem noslēdz šādu līgumu, turpmāk tekstā - Līgums:

1. **Līguma priekšmets**

Apdrošinātājs apņemas veikt Apdrošinājuma ņēmēja šī līguma Pielikumā Nr.1 norādīto nekustamo īpašumu (turpmāk – nekustamie īpašumi) apdrošināšanu saskaņā ar šī Līguma nosacījumiem, Latvijas Republikas normatīvajiem aktiem un Iepirkumam iesniegto Apdrošinātāja piedāvājumu, savukārt, Apdrošinājuma ņēmējs apņemas veikt pielikumā Nr. 1 norādīto nekustamo īpašumu apdrošināšanu pie Apdrošinātāja, kā arī samaksāt apdrošināšanas prēmijas, saskaņā ar Apdrošinātāja izrakstītajiem rēķiniem.

1. **Apdrošināšanas līguma nosacījumi**
	1. Apdrošināšanas piedāvājums tiek sniegts ar nemainīgu cenu un nosacījumiem uz visu līguma periodu, tas ir no 2019. gada 2*.* marta līdz 2020. gada 1*.* martam, ar dažādiem nekustamā īpašuma polišu sākuma un beigu datumiem.
	2. Saskaņā ar šo Līgumu nekustamā īpašuma apdrošināšanas polises tiek slēgtas ar to spēkā esamības termiņu uz vienu gadu.
2. **Pušu pienākumi un tiesības**
	1. Apdrošinājuma ņēmējs apņemas maksāt Apdrošinātājam apdrošināšanas prēmijas pilnā apjomā un termiņā, atbilstoši izrakstītajiem rēķiniem par uz šī Līguma pamata noslēgtajām nekustamā īpašuma apdrošināšanas polisēm.
	2. Apdrošinājuma ņēmējs apņemas savlaicīgi iesniegt visu nepieciešamo informāciju, kas nepieciešama nekustamā īpašuma apdrošināšanas polišu noslēgšanai.
	3. Apdrošināmo nekustamo īpašumu skaits Līguma darbības laikā var tikt papildināts vai grozīts pēc Apdrošinājuma ņēmēja rakstveida pieprasījuma, palielinot Līguma summu līdz 30% (trīsdesmit procentiem), Puses vienojas, ka iepriekš minētajā gadījumā, izsniegtā nekustamā īpašuma apdrošināšanas polise ir Līguma neatņemama sastāvdaļa un pamats rēķina izrakstīšanai.
	4. Apdrošinātājs līdz katra mēneša 20.datumam nosūta nekustamā īpašuma polises, kas nākamajā mēnesī stāsies spēkā uz Apdrošinājuma ņēmēja e-pastu: inga.zalite@sigulda.lv.
	5. Pārtraucot apdrošināšanas polises, Apdrošinātājs, saskaņā ar Apdrošinājuma ņēmēja iesniegumā par polises pārtraukšanu norādīto, atmaksā Apdrošinājuma ņēmējam samaksāto, bet neizmantoto prēmijas daļu, kas ir proporcionāla līdz apdrošināšanas polises darbības beigām atlikušo dienu skaitam, saskaņā ar Iepirkumam iesniegto Apdrošinātāja piedāvājumu.
	6. Apdrošinātājs nodrošina bojātā nekustamā īpašuma apskati 2 (divu) darba dienu laikā pēc apdrošināšanas gadījuma pieteikuma saņemšanas dienas. Ja Apdrošinātājs neveic nekustamā īpašuma apskati 2 (divu) darba dienu laikā pēc apdrošināšanas gadījuma pieteikuma saņemšanas dienas, Apdrošinājuma ņēmējam ir tiesības uzsākt sakārtošanas un remonta darbus nekustamajā īpašumā.
	7. Pēc Apdrošinājuma ņēmēja apdrošināšanas gadījuma pieteikuma 5 (piecu) darba dienu laikā Apdrošinātājs nosūta Apdrošinājuma ņēmējam informatīvu vēstuli ar informāciju par visiem nepieciešamajiem dokumentiem, kas nepieciešami, lai Apdrošinātājs pieņemtu lēmumu par to, vai notikušais negadījums kvalificējams kā apdrošināšanas gadījums.
	8. Apdrošinātājam pēc pieprasīto dokumentu saņemšanas ir tiesības vienu reizi precizējoši prasīt vēl papildus dokumentus, ja saņemot sākotnēji prasīto informāciju/dokumentus atklāsies tādi apstākļi par kuriem Apdrošinātājs sākotnēji nevarēja zināt un kas ir būtiski lēmuma, par to, vai notikušais negadījums kvalificējams kā apdrošināšanas gadījums, pieņemšanai. Iepriekš minētās informācijas pieprasījums nepagarina Līguma 3.9.apakšpunktā minētā lēmuma par apdrošināšanas negadījumu pieņemšanas laiku.
	9. Apdrošinātājs pieņem lēmumu un paziņo Apdrošinājuma ņēmējam, vai notikušais negadījums kvalificējams kā apdrošināšanas gadījums 10 (desmit) darba dienu laikā, pēc Līguma 3.7.apakšpunktā minētā pieprasījumā norādīto dokumentu saņemšanas no Apdrošinājuma ņēmēja.
	10. Ja Apdrošinātājs neizpilda Līguma 3.9. apakšpunktā minēto, tad Apdrošinājuma ņēmējam ir tiesības pieprasīt līgumsodu 0,1% apmērā no Līguma 4.1. apakšpunktā norādītās kopējās prēmijas par katru nokavēto dienu, nepārsniedzot 10% no Līguma kopējās summas.
	11. Apdrošinātājs ne vēlāk, ka 5 (piecu) darba dienu laikā, pēc lēmumu par notikušā negadījuma atzīšanas par apdrošināšanas gadījumu, nosūta Apdrošinājuma ņēmējam vēstuli ar informāciju par visiem nepieciešamajiem dokumentiem, kas nepieciešami, zaudējuma apmēra noteikšanai.
	12. Apdrošinātājam pēc pieprasīto dokumentu saņemšanas ir tiesības vienu reizi precizējoši prasīt vēl papildus dokumentus, ja saņemot sākotnēji prasīto informāciju/dokumentus atklāsies tādi apstākļi par kuriem Apdrošinātājs sākotnēji nevarēja zināt un kas ir būtiski zaudējuma apmēra izvērtēšanai. Iepriekš minētais informācijas pieprasījums nepagarina Līguma 3.13.apakšpunktā minētā lēmuma par zaudējuma apmēru noteikšanu pieņemšanas laiku.
	13. Apdrošinātājs pieņem lēmumu par zaudējuma apmēru un paziņo to Apdrošinājuma ņēmējam, 10 (desmit) darba dienu laikā, pēc Līguma 3.11. apakšpunktā pieprasīto dokumentu par zaudējumu aprēķināšanu saņemšanas no Apdrošinājuma ņēmēja.
	14. Ja Apdrošinātājs neizpilda Līguma 3.13. apakšpunktā minēto, tad Apdrošinājuma ņēmējam ir tiesības pieprasīt līgumsodu 0,1% apmērā no Līguma 4.1. apakšpunktā norādītās kopējās prēmijas par katru nokavēto dienu, nepārsniedzot 10% no Līguma kopējās prēmijas.
	15. Apdrošinātājs izmaksā atlīdzību Apdrošinājuma ņēmējam 14 (četrpadsmit) darba dienu laikā pēc lēmumu par zaudējuma apmēru pieņemšanas brīža.
	16. Ja apdrošināšanas atlīdzības izmaksa tiek kavēta Apdrošinātāja vainas dēļ, tad Apdrošinājuma ņēmējam ir tiesības pieprasīt līgumsodu 0,1% apmērā no neizmaksātās apdrošināšanas atlīdzības summas par katru nokavēto dienu, nepārsniedzot 10% no neizmaksātās apdrošināšanas atlīdzības summas.
	17. Ja pēc negadījuma atzīšanas par apdrošināšanas gadījumu pastāv strīds par apdrošināšanas atlīdzības apmēru, Apdrošinātājam jebkurā gadījumā 14 (četrpadsmit) darba dienu laikā jāizmaksā tā apdrošināšanas atlīdzības daļa, kuru Apdrošinātājs uzskata par pamatotu un pierādītu saskaņā ar iesniegtajiem dokumentiem.
	18. Apdrošinātājs nedrīkst izmantot citu apdrošināšanas līgumu esamību kā pamatojumu apdrošināšanas atlīdzības izmaksas pilnīgai vai daļējai noraidīšanai vai novilcināšanai.
3. **Norēķinu kārtība**
	1. Līguma kopējā apdrošināšanas prēmija ir \_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_).
	2. Puses vienojas, ka Apdrošinātājs rēķinu par nākamajā mēnesī izsniedzamajām nekustamā īpašuma apdrošināšanas polisēm līdz katra mēneša 20.datumam Apdrošinātājs rēķinu sagatavo elektroniski un nosūta no e-pasta adreses: \_\_\_\_\_\_\_\_\_ Apdrošinājuma ņēmējam uz e-pasta adresi: rekini@sigulda.lv un\_\_\_\_\_\_\_\_\_\_\_\_\_\_\_\_\_\_, Puses atzīst un apstiprina, ka elektroniski sagatavots rēķins ir derīgs bez paraksta saskaņā ar likuma „Par grāmatvedību” 7.1 pantu un ja uz tā norādīta piezīme „Rēķins ir sagatavots elektroniski un ir derīgs bez paraksta”. Apdrošinātājs, sagatavojot rēķinu, tajā iekļauj informāciju par Līguma datumu, numuru. Līdz brīdim, kamēr Apdrošinātājs nav iekļāvis rēķinā šajā punktā noteikto informāciju, uzskatāms, ka Apdrošinātājs rēķinu nav iesniedzis. Puses vienojas, ka rēķins tiek uzskatīts par nogādātu Apdrošinājuma ņēmējam un Apdrošinājuma ņēmējs to ir saņēmis otrajā darba dienā no dienas, kad tas izsūtīts uz šajā punktā minēto Apdrošinātāja ņēmēja adresi e-pasta adresi.
	3. Līdz katra mēneša 20.datumam Apdrošinātājs elektroniski uz e-pasta adresi: rekini@sigulda.lv, nosūta rēķinu par nākamajā mēnesī izsniedzamajām nekustamā īpašuma apdrošināšanas polisēm.
	4. Apdrošinājuma ņēmējs apmaksā rēķinu 20 (divdesmit) dienu laikā pēc Līguma 4.2.apakšpunktā minētā rēķina saņemšanas Apdrošinātāja ņēmēja grāmatvedībā, pārskaitot rēķinā norādīto naudas summu uz Apdrošinātāja rēķinā norādīto norēķinu kontu.
	5. Visiem rēķiniem jābūt noformētiem atbilstoši Latvijas Republikas normatīvo aktu prasībām, kā arī jābūt norādītiem Apdrošinājuma ņēmēja rekvizītiem, Līguma numuram un Iepirkuma identifikācijas numuram.
	6. Gadījumā, ja Apdrošinājuma ņēmējs nav veicis samaksu Līguma 4.3.apakšpunktā noteiktajā laikā, tad mēneša 11.datumā Apdrošinātājam ir pienākums nosūtīt atgādinājumu par rēķina samaksu uz e-pasta adresi: rekini@sigulda.lv. Gadījumā, ja Apdrošinātājs nenosūta atgādinājumu uz e-pasta adresi: rekini@sigulda.lv 11. datumā, tad samaksa Apdrošinātajam tiek pārcelta uz nākamā mēneša maksājumu un līdz šī maksājuma izpildei Apdrošinātājs uzņemas visus riskus par iespējamajiem apdrošināšanas gadījumiem.
4. **Konfidencialitātes nosacījumi**

5.1. Puses vienojas, ka uz jebkuru informāciju, kas iegūta līguma izpildes laikā, t.sk. uz informāciju, kas vienai Pusei kļuvusi zināma par otru, ir attiecināma konfidencialitāte. Konfidencialitāte nav attiecināma uz informāciju, kas pieejama publiskajās datu bāzēs.

5.2. Puses apņemas bez otras Puses iepriekšējas rakstveida piekrišanas neizpaust līguma izpildes ietvaros iegūto informāciju, izņemot līguma 5.4.punktā minētajos gadījumos. Šis nosacījums ir spēkā gan līguma izpildes laikā, gan arī pēc tā darbības termiņa izbeigšanās.

5.3. Puses apņemas sniegt informāciju saviem darbiniekiem tikai tādā apjomā, kas nepieciešama līgumā paredzēto saistību izpildei.

5.4. Ja līguma 5.1. un 5.2.punktā minēto informāciju pieprasa Latvijas Republikas kompetentās institūcijas, kurām uz to ir likumīgas tiesības, Pusei ir tiesības sniegt šādu informāciju bez otras Puses iepriekšējas piekrišanas.

5.5. Puse, kura pati vai tās piesaistītās personas neievēro konfidencialitātes pienākumu, sedz otrai Pusei radušos tiešos zaudējumus.

1. **Strīdu atrisināšanas kārtība**
	1. Visas domstarpības un strīdi, kādi izceļas starp Pusēm saistībā ar Līguma izpildi, tiek atrisināti savstarpēju pārrunu ceļā.
	2. Ja Puses nespēj strīdu atrisināt savstarpēju pārrunu ceļā, tad strīds tiek Latvijas Republikas tiesā pēc piekritības saskaņā ar Latvijas Republikas spēkā esošajiem normatīvajiem aktiem.
	3. Līgums ir noslēgts, tiek interpretēts un pildīts saskaņā ar Latvijas Republikas normatīvajiem aktiem.
2. **Līguma darbība**

Līgums stājas spēkā no 2019.gada 2. marta un ir spēkā līdz 2020. gada 1. martam.

1. **Nepārvarama vara**
	1. Puses ir atbrīvotas no atbildības par savu saistību nepildīšanu, ja šāda neizpilde ir notikusi nepārvaramas varas (*force majeure*) iestāšanās rezultātā. Par nepārvaramas varas apstākļiem uzskatāmi: ugunsgrēki, dabas stihijas, jebkura rakstura karadarbība vai tās draudi, streiki, blokādes, valsts institūciju akti un darbības, kas būtiski izmaina Pušu saimnieciskās darbības nosacījumus, tā ka tālāka darbība kļūst neiespējama, vai nes tikai zaudējumus, kā arī citi no Pusēm neatkarīgi apstākļi.
	2. Puses līgumsaistību neizpildīšana ir attaisnojama, ja šī puse pierāda, ka neizpildīšanas cēlonis ir bijis Līguma 8.1.punktā minētais šķērslis, kuru tā nevarēja kontrolēt, un nevarēja saprātīgi sagaidīt, lai šī puse paredzētu šķēršļa rašanos līguma noslēgšanas brīdī vai izvairītos no šķēršļa, vai pārvarētu tā sekas. Ja šķērslis ir īslaicīgs, saistību neizpildīšana ir attaisnota tikai uz saprātīgu laiku, kas noteikts, ņemot vērā šķēršļa ietekmi uz līguma izpildīšanu.
	3. Puse, kas nokļuvusi nepārvaramas varas apstākļos, nekavējoties rakstveidā informē par to otru Pusi, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu, izņemot, ja par nepārvaramas varas iestāšanos lēmumu pieņem Ministru kabinets, normatīvajos aktos noteiktajā kārtībā.
	4. Ja nepārvaramas varas apstākļi turpinās ilgāk kā trīs mēnešus, katra Puse ir tiesīga atkāpties no Līguma.
2. **Citi noteikumi**
	1. Jebkādas izmaiņas un papildinājumi ir spēkā tikai tad, ja tās noformētas atbilstoši Līguma noteikumiem, tās kļūst par šī Līguma neatņemamām sastāvdaļām.
	2. Ja Līguma izpildes laikā tiek konstatētas pretrunas starp šo Līgumu un nekustamā īpašuma apdrošināšanas polisēs noteikto, Puses piemēro šā Līguma noteikumus.
	3. Apdrošinājuma ņēmējs ir tiesīgs vienpusējā kārtā izbeigt šā Līguma darbību rakstiski informējot par to Apdrošinātāju ne mazāk kā 30 (trīsdesmit) dienas iepriekš gadījumā, ja Apdrošinātājs nepilda vai nepienācīgi pilda tam Līgumā paredzētās saistības. Līguma pirmstermiņa izbeigšanas gadījumā iepriekš izsniegtās Polises paliek spēkā līdz to darbības termiņa beigām.
	4. Visi paziņojumi izdarāmi rakstveidā un sarakste starp Pusēm notiek:
		1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
		2. Siguldas novada pašvaldība – Pils iela 16, Sigulda, Siguldas novads, LV-2150, e-pasts: pasvaldiba@sigulda.lv
	5. Līgums parakstīts uz 3 (trīs) lapām 2 (divos) eksemplāros latviešu valodā, no kuriem viens eksemplārs atrodas pie Apdrošinājuma ņēmēja, un otrs – pie Apdrošinātāja.

**Pielikums:**

Nekustamā īpašuma saraksts

Apdrošinātāja iepirkumam “Siguldas novada pašvaldības transportlīdzekļu, nekustamo īpašumu, civiltiesiskās atbildības, darbinieku nelaimes gadījumu un spectehnikas apdrošināšana”, identifikācijas Nr. SNP 2018/56 iesniegtais tehniskais un finanšu piedāvājums.

|  |  |
| --- | --- |
| **Apdrošinātājs**  | **Apdrošinājuma ņēmējs** **Siguldas novada pašvaldība**Reģ. Nr.: 90000048152PVN reģ. Nr. LV90000048152Adrese: Pils iela 16, Sigulda, LV-2150Tālr.: 67970844Fakss: 67971371Banka: AS SEB Banka Bankas kods: UNLALV2XKonts: LV15UNLA0027800130404Siguldas novada pašvaldības Izpilddirektore J.Zarandija/\_\_\_\_\_\_\_\_\_\_\_\_/ |